Analize şi opinii 


Scrisoarea lui Dan Puric câtre 
conducătorii României de azi 


O Acum 11 minute 7 Vizualizari 4) 4 Timp de citire 


Sunteţi, întâmplător și efemer, la conducerea acestei ţări și o faceţi cu stupidă iresponsabilitate, ca și cum aţi fi 
eterni și n-aţi avea nicio moștenire a trecutului și, mai ales, nicio responsabilitate a viitorului! Aţi coborât ţara 
aceasta în SUBSOLUL fiinţei ei și i-aţi impus din propria voastră natura mică un destin istoric umil și mediocru. 
Aţi aruncat peste bordul acestei corăbii, care se scufundă, numită România, tot ce făcea ca ţara aceasta să 
înfrunte furtuna lumii ce-a venit peste noi. Aţi aruncat și aruncaţi cu spaimă în apele tulburi ce ne înconjoară tot 
ce ați considerat că vă scufundă pe voi, cei puţini și înstrăinaţi de ţară. Aţi aruncat: CREDINȚA ţării, 
TRECUTUL MARTIRIC și EROIC al acestui neam, de care v-aţi dezis în viteză, laș și slugarnic, ca de un 
balast, neștiind că erau singurele lucruri care vă puteau mântui, care vă puteau reda libertatea și, mai ales, 
care să vă legitimeze cu primul DREPT al unui popor, care nu este acela de a conduce, ci de a fi bine condus. 


Aţi aruncat bogăţiile solului și subsolului acestei nefericite țări și, în aceeași măsură, fără nicio tresărire de 
conștiință, aţi aruncat bogăţiile ei sufletești, tradiţiile ei, cultura ei, iar astăzi, în zilele în care vă strig cu durere, 
sunteţi gata să aruncaţi în valurile furtunii murdare ce ne înconjoară, INOCENȚA copiilor noștri și, vai, 


deopotrivă ai voștri, acceptând să faceți la comandă străină de neam și de Dumnezeu, din grădiniţe, şcoli, 
licee și universităţi un sinistru și cinic teren de experimentare a barbarelor ideologii și teze antropologice, ce se 


< 2) f Y in d 32 > 
marea pușcărie globalisia, condamnând la un etern prizonierat ȘI degenerare FIINIA unul intreg neam ȘI 


ghilotinându-i public și fără scrupule, ceea ce nici comunismul n-a reuşit s-o facă, și anume MATCA 
SUFLETEASCĂ. 


Aţi aruncat la tomberonul lumii CINSTEA NUMELUI de ROMÂN! Aţi violat CONȘTINȚA de SINE a acestui 
neam! Pe ce „biblie” aţi jurat de aţi putut face toate astea fără de nicio remușcare? De frică și din lașitate nu 
veţi răspunde niciodată. Și atunci vin și vă spun eu: sunteţi urmașii celor care au jucat la zaruri CĂMAȘA lui 
HRISTOS. Dar noi, poporul român, suntem urmașii celor care au ÎMBRĂCAT-O! Şi de aceea, nu numai că ne 
despărțim, dar mai mult, ne vom lupta cu voi și cu o lume întreagă ca să n-o dezbrăcăm! 


Aţi deșertizat țara, impunându-i pervers și fără de nicio tresărire sufletească, cel mai tragic EXOD din istorie, 
ca pe golul rămas să vă ridicați mici imperii de cenușă dintr-o ţară făcută scrum, neștiind că românul 
dezrădăcinat din propriul lui pământ va crea un ABIS de ABSENȚA ce vă condamnă de pe acum la o veșnică 
neodihnă și rătăcire, la un perpetum NOMADISM sufletesc în propria ţară. Nu veţi avea unde să vă puneţi 
capul, căci pământul acesta a fost, este și va fi mormânt pentru toţi, dar țărâna lui nu va acoperi nicicând 
TRĂDAREA voastră! Rânduri, rânduri de cruci neodihnite veţi fi pe acest sfânt pământ românesc. Dar 
domnilor guvernanţi, TIMPUL TRĂDĂRII de ţară a trecut și deși ați umplut hambarele lumii cu avuţia muncită 
cu atâta sudoare a acestei țări și noua ne-aţi azvârlit spre hrană numai NEGHINA, iată că la orizontul acestui 
neam au răsărit din nou, neaşteptat, spice de grâu curat a acestui suflet românesc mereu nedreptăţit. N-aveţi 
cum să le vedeți, pentru că aveţi gândirea și sufletul procesate precum plantele modificate genetic ce și-au 
pierdut AMINTIREA! Dar acest neam deja se îndreaptă încet și tăcut spre ele, căci știe că de acolo, din acele 
spice neîntinate, își va plămădi din nou PÂINEA întru FIINŢĂ ce i-a hrănit CREDINȚA, prin care a biruit istoria! 

